Ֆրեդերիկ Արթուր Բրիջման

**Ֆրեդերիկ Արթուր Բրիջման** (, ), ամերիկացի նկարիչ-օրիենտալիստ։

## Կենսագրություն
Ֆրեդերիկի հայրը ծնունդով Մասաչուսեթս նահանգից էր, եղել է թափառական բժիշկ։ Նա մահացել է, երբ Ֆրեդերիկը երեք տարեկան էր, որից հետո մայրը նրան եղբոր հետ տարել է Բոստոն, քանի որ վախեցել է հյուսիսի և հարավի միջև հակամարտության սաստկացումից (տես Ամերիկայի քաղաքացիական պատերազմ)։ Ամիսներ անց նրանք տեղափոխվել են Նյու Յորք, որտեղ «American Banknote Company»-ում Ֆրեդերիկը դարձել է փորագրիչի աշակերտ։ Չնայած հաջող գործունեությանը` նա սկսել է ավելի շատ ժամանակ տրամադրել գեղանկարչությանը, Բրուքլինի արվեստի ասոցիացիայում հաճախել է երեկոյան դասերի, այնուհետև ուսանել է Դիզայնի ազգային ակադեմիայում։ 1865 և 1866 թվականներին այս ասոցիացիայում ներկայացրել է իր աշխատանքները։

1866 թվականին բրուքլինցի գործարարների ֆինանսական աջակցությամբ մեկնել է Ֆրանսիա։ Աշնանը հաճախել է Ժան Լեոն Ժերոմի ստուդիա։ Շուտով նրա աշխատանքները ցուցադրվել են Փարիզի ցուցահանդեսներում։ Նրա «» նկարը 1870 թվականին Սալոնում (Ֆրանսիայի ցուցահանդես) ունեցել է մեծ հաջողություն։

1872 թվականի ձմռանից մինչև 1873 թվականն անցկացրել է Իսպանիայում և Ալժիրում։ Այս շրջանում արված աշխատանքները 1873 թվականին մեծ հաջողություն են ունեցել Սալոնում, արդյունքում նկարիչը հաջորդ ձմռանը դարձյալ Չարլզ Սփարք Փիրսի հետ այցելել է Հյուսիսային Աֆրիկա, այս անգամ` Եգիպտոս։ Այստեղ նա նկարել է հատվածներ Կահիրեի փողոցային կյանքից, իսլամական մշակույթի հուշարձանները, ինչպես նաև Նեղոսի հոսանքին հակառակ երեքուկեսամսյա ճանապարհորդության մոտիվներով սյուժեները։ 1877 թվականին Սալոնում առանձնահատուկ հայտնիություն է ունեցել «» նկարը։ Հայտնի դառնալով` ամուսնացել է երիտասարդ և ունևոր աղջկա` բոստոնցի Ֆլորենս Մոթ Բեյքերի հետ։

Նրա գործունեության պիկը 1881 թվականին էր, երբ անցկացվել է նրա անհատական ցուցահանդեսն «American Art Gallery»-ում, որտեղ ներկայացվել են նրա` 300-ից ավելի աշխատանքները։ Դրանից հետո Բրիջմանն ընտրվել է Դիզայնի ազգային ակադեմիայի անդամ։

1885 թվականի ձմռանից մինչև 1886 թվականը կնոջ հետ վերադարձել է Ալժիր` ոչ միայն աշխատելու, այլև կնոջ առողջությունը վերականգնելու համար, որը տառապում էր ժառանգական նյարդաբանական հիվանդությամբ։ 1901 թվականին կինը` Ֆլորենսը, մահացել է, 3 տարի անց նա կրկին ամուսնացել է, այս անգամ` Մարթա Եգերի հետ։ 1907 թվականին նրան շնորհել են Պատվավոր Լեգեոնի շքանշանը։ Առաջին համաշխարհային պատերազմից հետո նրա հայտնիությունը նվազել է, և նա տեղափոխվել է Նորմանդիա, որտեղ շարունակել է գեղանկարչությամբ զբաղվել ընդհուպ մինչև իր մահը` 1928 թվականը։

## Պատկերասրահ

Պատկեր:Funeral of a Mummy on the Nile - Frederick Arthur Bridgman.jpg|Մումիայի թաղումը (1877)
Պատկեր:Frederick Arthur Bridgman, The Diversion of an Assyrian King. Oil on canvas. Sotheby's.jpg|Ասորեստանի թագավորի զվարճանքը (1878)
Պատկեր:Frederick-Arthur-Bridgman-The-Siesta.jpg|Սիեստա (1878)
Պատկեր:Frederick-Arthur-Bridgman-A-Circassian-1881.jpg|Չերքեզուհին (1881)
Պատկեր:Armenian Woman.jpg|Հայուհին (1882)
Պատկեր:Bridgman Frederick Arthur L-Indolence.jpg|Ծուլություն (մոտավորապես 1880 թվական)
Պատկեր:Frederick Arthur Bridgman Sewing.jpg|Կարի ժամանակ (մոտավորապես 1880 թվական)
Պատկեր:A-Veiled-Beauty-of-Constantinople-Frederick-Arthur-Bridgeman.jpg|Կոստանդնուպոլսից գեղեցկուհին քողով (մոտավորապես 1890 թվական)
Պատկեր:Frederick-Arthur-Bridgman-Aicha-a-Woman-of-Morocco.jpg|Մարոկուհի Աիշան (մոտավորապես 1890 թվական)
Պատկեր:Frederick Arthur Bridgman - Cleopatra on the Terraces of Philae.JPG|Կլեոպատրան Ֆիլեի տեռասում (1896)
Պատկեր:Bridgman F The Procession of the Sacred Bull Anubis.jpg|Անուբիսի սուրբ ցլի երթը (մոտավորապես 1885 թվական)
Պատկեր:Bridgman Fredick Arthur The Harem Boats.jpg|Հարեմի նավակները (մոտավորապես 1885 թվական)
Պատկեր:Bridgman, Frederick Arthur - In a Village El Biar Algeria - 1889.jpg|Ալժիրի Էլ-Բյար գյուղում (1889)
Պատկեր:Frederick-Arthur-Bridgman Reclining beauty.jpg|Պառկած գեղեցկուհին


## Ծանոթագրություններ

## Արտաքին հղումներ
* Աշխատանքների ամբողջական ժողովածու 
* Ֆրեդերիկ Բրիջմանը ArtCyclopedia-ում

Կատեգորիա:19-րդ դարի ամերիկացի նկարիչներ
Կատեգորիա:20-րդ դարի ամերիկացի նկարիչներ
Կատեգորիա:Ամերիկացի նկարիչներ
Կատեգորիա:Պատվո լեգեոնի շքանշանի սպաներ
Կատեգորիա:Օրիենտալիստ նկարիչներ